**Zachary Michael Sanford** (s. 9. marraskuuta 1994 Salem, Massachusetts, Yhdysvallat) on yhdysvaltalainen jääkiekkoilija, joka edustaa NHL-seura Arizona Coyotesia. Hän on Washington Capitalsin toisen kierroksen varaus vuodelta 2013.

Ura
---

Washington Capitals valitsi Sanfordin toisella kierroksella 61. pelaajana NHL:n vuoden 2013 varaustilaisuudessa. Varausta seuranneeksi kaudeksi Sanford siirtyi USHL-joukkue Waterloo Black Hawksiin. Hän pelasi kauden 2013–2014 aikana 52 ottelua tehoin 17+18=35. 12 pudotuspeliottelussa hän teki yhtä monta pistettä.

Black Hawksista Sanford siirtyi yhden kauden jälkeen yliopistosarja NCAA:han Boston Collegen joukkueeseen. Kaudella 2014–2015 hän teki 38 pelaamassaan ottelussa tehot 7+17=24. Toisella kaudellaan, 2015–2016, Sanford teki 41 ottelussa 13+26=39 tehopistettä, jolla oli joukkueen sisäisen pistepörssin kolmas.

Kahden yliopistokauden jälkeen Sanford teki hänet varanneen Washington Capitalsin kanssa kolmivuotisen tulokassopimuksen. Sanford teki debyyttinsä Capitalsin paidassa 13. lokakuuta 2016 ottelussa Pittsburgh Penguinsia vastaan. Hän sai ottelussa jääaikaa 14.46 minuuttia. Ensimmäisen maalinsa hän teki 11. helmikuuta 2017 Anaheim Ducksia vastaan. Helmikuun viimeisenä päivänä Sanford kaupattiin St. Louis Bluesiin yhdessä Brad Malonen ja ehdollisen toisen kierroksen varauksen kanssa vaihdossa Kevin Shattenkirkiin ja Pheonix Copleyhyn. Loppukauden aikana Sanford pelasi Bluesissa 13 runkosarjaottelua, joissa teki kaksi maalia sekä kolme syöttöpistettä, ja neljä pudotuspeliottelua, joissa jäi pisteittä. Lisäksi hän pelasi Bluesin AHL-farmiseura Chicago Wolvesissa kaksi pudotuspeliottelua.

Syyskuussa 2017 Sanfordin kerrottiin olevan noin viidestä kuuteen kuukautta kokoonpanosta sivussa olkapäävamman takia.

Elokuussa 2021 Sanford teki Bluesin kanssa yksivuotisen ja kahden miljoonan dollarin arvoisen jatkosopimuksen.

Syyskuussa 2021 Blues kauppasi Sanfordin Ottawa Senatorsiin vaihdossa Logan Browniin ja ehdolliseen neljännen kierroksen varausvuoroon vuoden 2022 varaustilaisuudessa.

Maaliskuussa 2022 Senators kauppasi Sanfordin Winnipeg Jetsiin vaihdossa viidennen kierroksen varausvuoroon.

Heinäkuussa 2022 Sanford teki vapaana agenttina Nashville Predatorsin kanssa yksivuotisen ja 850 000 dollarin arvoisen sopimuksen.

Heinäkuussa 2023 Sanford teki vapaana agenttina Arizona Coyotesin kanssa yhden vuoden ja 775 tuhannen dollarin arvoisen sopimuksen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Waterloo Black Hawks | USHL | 52 | 17 | 18 | 35 | 60 | 12 | 5 | 7 | 12 | 8 |
| 2014–2015 | Boston College | NCAA | 38 | 7 | 17 | 24 | 30 | – | – | – | – | – |
| 2015–2016 | Boston College | NCAA | 41 | 13 | 26 | 39 | 44 | – | – | – | – | – |
| 2016–2017 | Washington Capitals | NHL | 26 | 2 | 1 | 3 | 6 | – | – | – | – | – |
|  | Hershey Bears | AHL | 25 | 11 | 5 | 16 | 14 | – | – | – | – | – |
|  | St. Louis Blues | NHL | 13 | 2 | 3 | 5 | 4 | 4 | 0 | 0 | 0 | 0 |
|  | Chicago Wolves | AHL | – | – | – | – | – | 2 | 0 | 0 | 0 | 0 |
| 2017–2018 | San Antonio Rampage | AHL | 20 | 4 | 3 | 7 | 18 | – | – | – | – | – |
| 2018–2019 | St. Louis Blues | NHL | 60 | 8 | 12 | 20 | 21 | 8 | 1 | 3 | 4 | 0 |
|  | San Antonio Rampage | AHL | 7 | 4 | 2 | 6 | 2 | – | – | – | – | – |
| 2019–2020 | St. Louis Blues | NHL | 58 | 16 | 14 | 30 | 28 | 9 | 1 | 3 | 4 | 17 |
| 2020–2021 | St. Louis Blues | NHL | 52 | 10 | 6 | 16 | 25 | 4 | 0 | 0 | 0 | 0 |
| 2021–2022 | Ottawa Senators | NHL | 62 | 9 | 8 | 17 | 37 | – | – | – | – | – |
|  | Winnipeg Jets | NHL | 18 | 0 | 4 | 4 | 13 | – | – | – | – | – |
| 2022–2023 | Milwaukee Admirals | AHL | 45 | 12 | 16 | 28 | 51 | 16 | 3 | 4 | 7 | 10 |
|  | Nashville Predators | NHL | 16 | 2 | 1 | 3 | 4 | – | – | – | – | – |
| 6 kausi | yhteensä | NHL | 305 | 49 | 49 | 98 | 138 | 25 | 2 | 6 | 8 | 17 |
| 4 kausi | yhteensä | AHL | 97 | 31 | 26 | 57 | 85 | 18 | 3 | 4 | 7 | 10 |

Lähteet
-------

* Zachary Sanford Eurohockey-sivustolla (englanniksi)
* Zachary Sanford *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Zach Sanford *EliteProspects*. Viitattu 21.1.2018. (englanniksi)
2. ↑  Boston College 2015–2016 *EliteProspects*. Viitattu 21.1.2018. (englanniksi)
3. ↑  Capitals Sign Zach Sanford *Capitals today*.  11.7.2016.  Arkistoitu 21.1.2018. Viitattu 21.1.2018. (englanniksi)
4. 1 2  Zach Sanford Game Logs 2016–2017 *National Hockey League*. Viitattu 21.1.2018. (englanniksi)
5. ↑  Blues deal Shattenkirk, Copley to Capitals *St. Louis Blues*.  28.2.2017. Viitattu 21.1.2018. (englanniksi)
6. ↑  Zach Sanford injury: out 5–6 months with shoulder injury *St. Louis Game Time*.  19.9.2017. Viitattu 21.1.2018. (englanniksi)
7. ↑
8. ↑
9. ↑
10. ↑